## Susana Camarero col·labora en la 'Nit de Reis' de repartiment de regals i joguets a xiquets i xiquetes de famílies vulnerables i se solidaritza amb els més necessitats

*** L'esdeveniment, que s'ha celebrat a l'estadi Mestalla, ha sigut organitzat pel Banc d'Aliments de València, la Fundació València CF i el València CF
* La vicepresidenta segona i consellera de Serveis Socials agraïx la labor “generosa i compromesa” de tots els voluntaris que han acudit a este acte solidari**

La vicepresidenta segona del Consell i consellera de Serveis Socials, Igualtat i Habitatge, Susana Camarero, ha participat este divendres en la ‘Nit de Reis’ organitzada pel Banc d’Aliments de València, la Fundació València CF i el València CF, que s’ha celebrat a l’estadi Mestalla.

Este esdeveniment ha permés que famílies vulnerables i en risc d’exclusió social amb xiquets i xiquetes xicotets a càrrec seu reben un repartiment especial de regals i joguets, a més del tradicional tortell de Reis, amb motiu de la celebració de la tradicional arribada dels Reis Mags.

La vicepresidenta segona ha traslladat la seua solidaritat a les famílies que han participat en esta iniciativa i ha tingut l’oportunitat de conversar amb ells i compartir amb els més menuts moments d’especial il·lusió durant la trobada amb els Reis Mags i l’entrega de regals.

Este acte solidari, a més, ha comptat amb la presència de jugadors i ‘llegendes’ de l’equip valencianista.

També hi han participat voluntaris de les diverses entitats organitzadores, als quals Susana Camarero ha fet arribar el seu agraïment per la labor “generosa i compromesa” que desenvolupen, i als quals ha traslladat “el suport i l’admiració” del Govern Valencià.

Per això, durant esta vespra de Reis, el Banc d’Aliments aconseguirà repartir joguets a quasi 1.200 xiquets i xiquetes de les famílies ateses mensualment amb ajuda alimentària.

Fecha: 05/01/2024